Oeps! Spelfout op die vliegtuig | Maroela Media
Foto: Hong Kong Aviation Discussion Board
Cathay Pacific, 'n lugredery van Hongkong, moes 'n vliegtuig onttrek weens 'n spelfout aan die kant van die vliegtuig.
Die woorde "Cathay Paciic" het aan die kant van die Boeing 777-367 gepryk.
Die maatskappy se sosialemediaspan het vinnig die humor in die fout raakgesien en bevestig die vliegtuig word teruggestuur om weer geverf te word.
Die foto is oorspronklik op die Hong Kong Aviation Discussion Board gepubliseer, 'n Facebook-groep vir vliegtuigliefhebbers.
Alhoewel die lugredery volhou die spelfout was slegs 'n fout, is sommige persone onseker hoe dit kon gebeur. 'n Ingenieur vir Haeco, 'n instandhoudingsmaatskappy in die streek, het aan die South China Morning Post gesê die spasiëring is te akkuraat vir 'n blote spelfout. "Ons het stensils. Daar sou 'n oop spasie tussen die letters gewees het as dit regtig 'n fout was."
Die vliegtuig was van Xiamen in China, waar Haeco instandhoudingswerk vir die lugredery doen, na Hongkong op pad. Dit het vroeg Woensdagoggend in Hongkong geland. Die vliegtuig is al sedert 2004 deel van die lugredery.
Die fout sal waarskynlik die lugredery duisende uit die sak jaag om dit te herstel.
Gebruikers op sosiale media het ook vinnig grappe gemaak oor die fout:
— derekzappia (@derekzappia) September 19, 2018
SPELLING · 10 maande gelede
Net solank die enjin klop disselboom is
Linda van Mosselbaai · 10 maande gelede
So bly om te sien sulke foute word nie net hier gemaak nie!
Lekker lag · 10 maande gelede
HEHEHE MENSE Sê MOS SPELLING MAAK NIE MEER SAAK NIE?? Hoekom moan almal nou? Die deur is anyhow in die pad, nie plek vir al die letters nie . hehehehehe
Met die dat dagga verbruik in SA nou wettig is gaan ons seker heelwat spelfoute bykry.. Woudakom…. Selsee….. Em Tee En…. Tohouta… Sousoekie….